               ЕВРОПЕЙСКА КОМИСИЯ
            Страсбург, 13.11.2018
            COM(2018) 744 final
            2018/0385(COD)
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за адаптиране на Директива 2012/27/ЕС на Европейския парламент и на Съвета относно енергийната ефективност [изменена с Директива 2018/XXX/ЕС] и Регламент (ЕС) 2018/XXX на Европейския парламент и на Съвета [относно управлението на Енергийния съюз] във връзка с оттеглянето на Обединеното кралство от Европейския съюз
            (текст от значение за ЕИП)

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Настоящото предложение за решение на Европейския парламент и на Съвета за адаптиране на Директива 2012/27/ЕС [изменена с Директива 2018/XXX/ЕС]
                  1
                относно енергийната ефективност и Регламент (ЕС) 2018/XXX [относно управлението на Енергийния съюз] се налага поради предстоящото излизане на Обединеното кралство от Европейския съюз.

               На 29 март 2017 г. Обединеното кралство подаде уведомление за намерението си да се оттегли от Съюза в съответствие с член 50 от Договора за Европейския съюз. Това означава, че освен ако с ратифицирано споразумение за оттегляне не бъде определена друга дата, цялото първично и вторично законодателство на Съюза ще престане да се прилага по отношение на Обединеното кралство, считано от 00:00 ч. централноевропейско време на 30 март 2019 г. („датата на оттегляне“). Понастоящем с Обединеното кралство се водят преговори за сключване на споразумение за оттегляне.

               Освен това в съответствие с член 50, параграф 3 от Договора за Европейския съюз Европейският съвет в съгласие с Обединеното кралство може да реши с единодушие, че Договорите ще престанат да се прилагат на по-късна дата.

               Настоящото предложение обхваща Директива 2012/27/ЕС на Европейския парламент и на Съвета от 25 октомври 2012 г. относно енергийната ефективност [изменена с Директива 2018/XXX/ЕС] и Регламент (ЕС) 2018/XXX [относно управлението на Енергийния съюз]
                  2
               . Данните за енергопотреблението за 2030 г. в двата правни акта обхващат 28 държави членки (ЕС-28).

               С Директива 2012/27/ЕС, изменена с Директива 2018/XXX/ЕС, се определя цел за енергийна ефективност на Съюза от най-малко 32,5 % за 2030 г., а държавите членки се задължават да определят индикативни национални приноси в областта на енергийната ефективност. Успоредно с това държавите членки следва да вземат предвид енергопотреблението на ЕС към 2030 г.
                  3
                Регламент (ЕС) 2018/XXX [относно управлението на Енергийния съюз] изисква от държавите да вземат предвид енергопотреблението на ЕС към 2030 г. при тяхната процедура за определяне на вноската за целта на Съюза за енергийна ефективност за 2030 г. Енергопотреблението на равнището на Съюза също е от значение за оценката на Европейската комисия за напредъка по отношение на колективното постигане на целите на Съюза.

               В преразгледаната Директива за енергийната ефективност на Съюза водещата цел за енергийна ефективност за 2030 г. от най-малко 32,5 % е изразена в абсолютни стойности в размер на не повече от 1273 милиона тона нефтен еквивалент (млн. т н.е./Mtoe) потребление на енергия от първични източници и не повече от 956 Mtoe крайно енергопотребление за Съюза, състоящ се от 28 държави членки. Тези стойности се изчисляват за ЕС през 2030 г., като се намалят прогнозите от базовия за 2007 г. по модела PRIMES с 32,5 %. Съответните прогнози за ЕС-27, с изключение на Обединеното кралство, показват абсолютни нива на потреблението на енергия от не повече от 1128 Mtoe потребление на енергия от първични източници и 846 Mtoe крайно енергопотребление през 2030 г.

               Следователно с оттеглянето на Обединеното кралство данните за потреблението на енергия в Съюза за 2030 г. е необходимо да бъдат съответно адаптирани към ситуацията с 27 държави членки. Тъй като тази промяна се основава на едни и същи данни за енергийния модел, тя може се счита за техническа.

               •Съгласуваност със съществуващите разпоредби в тази област на политиката

                  Не е приложимо

               •Съгласуваност с други политики на Съюза

                  Не е приложимо

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Правното основание на предложението е Договорът за функционирането на Европейския съюз, и по-специално член 192, параграф 1 и член 194, параграф 2 от него, Тези данни са също така правното основание за Директива 2012/27/ЕС относно енергийната ефективност [изменена с Директива 2018/XXX/ЕС] и за Регламент (ЕС) 2018/XXX [относно управлението на Енергийния съюз], които се изменят с настоящото предложение. Тъй като в Договора се съдържа специфично за енергетиката правно основание, уместно е то да бъде използвано.

               •Субсидиарност (при неизключителна компетентност)

               Принципите на субсидиарност и пропорционалност са изцяло спазени. Действието от страна на Съюза е необходимо съгласно принципа на субсидиарност (член 5, параграф 3 от ДЕС), тъй като е свързано с технически адаптации на правни актове, приети от Съюза.

               •Пропорционалност

                  Предложението е в съответствие с принципа на пропорционалност (член 5, параграф 4 от ДЕС), тъй като не надхвърля необходимото за постигане на набелязаните цели. Предлаганите изменения в настоящата законодателна рамка ще я адаптират към времевия период до 2030 г. и ще гарантират последователност. Обхватът на предложените елементи е ограничен до тези аспекти, които изискват действия от страна на Съюза.

               •Избор на инструмент

                  Тъй като с настоящото предложение се изменя съществуваща директива и съществуващ регламент, подходящият инструмент е Решение за изменение на Европейския парламент и на Съвета.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО

               Тъй като настоящото предложение е от чисто техническо естество и не предполага политически решения, не би било оправдано извършването на консултации със заинтересовани страни или оценки на въздействието.

               •Последващи оценки/проверки за пригодност на действащото законодателство

                  Не е приложимо

               •Консултации със заинтересованите страни

                  Не е приложимо

               •Събиране и използване на експертни становища

                  Не е приложимо

               •Оценка на въздействието

                  Не е приложимо

               •Пригодност и опростяване на законодателството

                  Не е приложимо

               •Основни права

               Не е приложимо

               4.ОТРАЖЕНИЕ ВЪРХУ БЮДЖЕТА

               Предложението няма отражение върху бюджета.

               5.ДРУГИ ЕЛЕМЕНТИ

               •Планове за изпълнение и механизъм за мониторинг, оценка и докладване

                  Не е приложимо

               •Обяснителни документи (за директивите)

                  Тъй като настоящото предложение е от чисто техническо естество, не са необходими обяснителни документи относно транспонирането.

               •Подробни разяснения на отделните разпоредби на предложението

               Не е приложимо

               2018/0385 (COD)

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за адаптиране на Директива 2012/27/ЕС на Европейския парламент и на Съвета относно енергийната ефективност [изменена с Директива 2018/XXX/ЕС] и Регламент (ЕС) 2018/XXX на Европейския парламент и на Съвета [относно управлението на Енергийния съюз] във връзка с оттеглянето на Обединеното кралство от Европейския съюз

               (текст от значение за ЕИП)

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз, и по-специално член 192, параграф 1 и член 194, параграф 2 от него,

               като взеха предвид предложението на Европейската комисия,

               след предаване на проекта на законодателния акт на националните парламенти,

               като взеха предвид становището на Европейския икономически и социален комитет
                  4
               ,

               като взе предвид становището на Комитета на регионите
                  5
               ,

               в съответствие с обикновената законодателна процедура,

               като имат предвид, че:

               1)На 29 март 2017 г. Обединеното кралство уведоми Европейския съвет за намерението си да се оттегли от Съюза по силата на член 50 от Договора за Европейския съюз. Това означава, че ако не бъде определена друга дата посредством ратифицирано споразумение за оттегляне или ако Европейският съвет, в споразумение с Обединеното кралство, не определи с единодушие друга дата, правото на Съюза ще престане да се прилага в Обединеното кралство от 30 март 2019 г. Тогава Обединеното кралство ще стане „трета държава“.

               2)Съгласно Директива 2012/27/ЕС на Европейския парламент и на Съвета от 25 октомври 2012 г. относно енергийната ефективност
                  6
               , изменена с Директива 2018/XXX/ЕС
                  7
               , от държавите членки се изисква да определят индикативни национални приноси в областта на енергийната ефективност за постигане на целта за енергийна ефективност на Съюза от поне 32,5 % за 2030 г. Успоредно с това държавите членки следва да вземат предвид енергопотреблението на ЕС към 2030 г.
                  8

               3)Съгласно Регламент (ЕС) 2018/XXX [относно управлението на Енергийния съюз]
                  9
                от държавите членки се изисква да вземат предвид енергопотреблението на ЕС към 2030 г. при тяхната процедура за определяне на вноската за постигане на целта на Съюза за енергийна ефективност за 2030 г.
                  10
                Енергопотреблението на равнището на Съюза също е от значение за оценката на Комисията за напредъка по отношение на колективното постигане на целите на Съюза
                  11
               .

               4)Поради оттеглянето на Обединеното кралство от Съюза е необходимо от техническа гледна точка прогнозните данни за потреблението на енергия в Европейския съюз към 2030 г. да бъдат адаптирани, за да отразяват Съюза от 27 държави членки („ЕС-27“). Прогнозите за водеща цел на ЕС от най-малко 32,5 % показват, че потреблението на енергия от първични източници трябва да възлиза на 1273 милиона тона нефтен еквивалент и 956 Mtoe крайно енергопотребление през 2030 г. за ЕС от 28 държави членки. Еквивалентните прогнози за ЕС-27, които изключват Обединеното кралство, показват, че през 2030 г. потреблението на енергия от първични източници следва да възлиза на 1128 Mtoe, а крайното енергопотребление — на 846 Mtoe. Това налага адаптиране на данните за нивата на потреблението на енергия през 2030 г.

               5)Същите прогнози за потреблението на енергия през 2030 г. се отнасят и за членове 6 и 29 от Регламент (ЕС) 2018/XXX [относно управлението на Енергийния съюз].

               6)Директива 2012/27/ЕС [изменена с Директива 2018/XXX/ЕС] и Регламент (ЕС) 2018/XXX [относно управлението на Енергийния съюз] следва да бъдат съответно изменени,

               ПРИЕХА НАСТОЯЩОТО РЕШЕНИЕ:

               Член 1

               В член 3 от Директива 2012/27/ЕС [изменена с Директива 2018/XXX/ЕС] параграф 5 се заменя със следното:

               „5. В съответствие с членове [4] и член [6] от Регламент (ЕС) 2018/XXX [относно управлението на Енергийния съюз] всяка държава членка определя индикативни национални приноси в областта на енергийната ефективност за постигане на целите на ЕС за 2030 г. съгласно член 1, параграф 1 от настоящата директива. . Когато определят тези вноски, държавите членки вземат предвид, че заложеното потребление на енергия в Съюза през 2030 г. не трябва да надвишава 1128 Mtoe за енергията от първични източници и/или 846 Mtoe за крайната енергия. Държавите членки трябва да уведомят Комисията относно тези приноси като част от своите интегрирани национални планове в областта на енергетиката и климата, както е посочено във и в съответствие с процедурата по член [3] и членове [7]—[12] от Регламент (ЕС) 2018/XXX [относно управлението на Енергийния съюз].“

               Член 2

               Регламент (ЕС) 2018/XXX [относно управлението на Енергийния съюз] се изменя, както следва:

               а)В член 6, параграф 1, първата алинея:

               i)цифрата „1273 Mtoe“ се заменя с „1128 Mtoe“;

               ii)цифрата „956 Mtoe“ се заменя с „846 Mtoe“.

               б)В член 29, параграф 3 първата алинея се заменя със следното:

               „В областта на енергийната ефективност, като част от оценката, посочена в параграф 1, Комисията оценява напредъка по отношение на колективното постигане на максимално потребление на енергия на равнището на Съюза от 1128 Mtoe енергия от първични източници и 846 Mtoe крайна енергия през 2030 г. в съответствие с член 3, параграф 5 от Директива 2012/27/ЕС [изменена с Директива 2018/XXX/ЕС].“

               Член 3

               Членове 1 и 2 от настоящото решение не засягат крайния срок, предвиден в член 28 от Директива 2012/27/ЕС [изменена с Директива 2018/XXX/ЕС] и член 59 от Регламент (ЕС) 2018/XXX [относно управлението на Енергийния съюз].

               Член 4

               Настоящото решение влиза в сила на двадесетия ден след деня на публикуването му в Официален вестник на Европейския съюз и се прилага от деня след този, на който правото на Съюза престава да се прилага за Обединеното кралство.

               Съставено в Страсбург на […] година.

                  За Европейския парламент
                        За Съвета

                  Председател
                        Председател

                     (1)

                        ОВ ххх.

                     (2)

                        На 19 юни 2018 г. съзаконодателите постигнаха предварително политическо съгласие относно преразглеждането на Директивата за енергийната ефективност и Регламента относно управлението на Енергийния съюз. Очаква се съвместните разисквания на пленарното заседание на Европейския парламент и гласуването на първо четене за двата правни акта да се състоят през ноември. Директивата за енергийната ефективност и Регламентът относно управлението на Енергийния съюз ще бъдат разгледани от Съвета по общи въпроси и, след като бъдат приети, ще бъдат официално подписани от двамата съзаконодатели.

                     (3)

                        Член 3, параграф 1, буква а) и член 3, параграф 5 от Директива 2012/27/ЕС, изменена с Директива 2018/xx/ЕС.

                     (4)

                        ОВ С [...], [...] г., стр. [...].

                     (5)

                        ОВ С [...], [...] г., стр. [...].

                     (6)

                        Директива 2012/27/ЕС на Европейския парламент и на Съвета от 25 октомври 2012 г. относно енергийната ефективност, за изменение на директиви 2009/125/ЕО и 2010/30/ЕС и за отмяна на директиви 2004/8/ЕО и 2006/32/ЕО (ОВ L 315, 14.11.2012 г., стр. 1–56).

                     (7)

                        ОВ

                     (8)

                        Член 3, параграф 5 от Директива 2012/27/ЕИО, изменена с Директива 2018/XXX/ЕС.

                     (9)

                        ОВ...

                     (10)

                        Член 6, параграф 1, първа алинея от Регламент (ЕС) 2018/XXX [относно управлението на Енергийния съюз].

                     (11)

                        Член 29, параграф 3, първа алинея от Регламент (ЕС) 2018/XXX [относно управлението на Енергийния съюз].


               ЕВРОПЕЙСКА КОМИСИЯ
            Брюксел, 11.2.2019
            COM(2019) 80 final
            2019/0038(NLE)
            Предложение за
            РЕШЕНИЕ НА СЪВЕТА
            относно позицията, която Европейският съюз трябва да заеме в рамките на съответните комитети на Икономическата комисия за Европа на Организацията на обединените нации по отношение на предложенията за промени в правила № 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 и 128 на ООН, по отношение на предложението за изменение на консолидирана резолюция R.E.5, по отношение на предложенията за четири нови правила на ООН и по отношение на предложението за изменение на списък 4 към Споразумението от 1958 г.

               ОБЯСНИТЕЛЕН МЕМОРАНДУМ

               1.ПРЕДМЕТ НА ПРЕДЛОЖЕНИЕТО

               Настоящото предложение се отнася до решението за установяване на позицията, която трябва да се заеме от името на Съюза в рамките на съответните комитети на Икономическата комисия за Европа на Организацията на обединените нации във връзка с предвиденото приемане на мегарешение.

               2.КОНТЕКСТ НА ПРЕДЛОЖЕНИЕТО

               •Основания и цели на предложението

               Икономическата комисия за Европа на Организацията на обединените нации („ИКЕ на ООН“) разработва на международно равнище хармонизирани изисквания, предназначени да премахнат техническите пречки пред търговията с моторни превозни средства между договарящите се страни по Ревизираното споразумение от 1958 г. и да гарантират, че тези превозни средства осигуряват висока степен на безопасност и опазване на околната среда.

               В съответствие с Решение 97/836/ЕО на Съвета от 27 ноември 1997 г. Съюзът се присъедини към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“), а в съответствие с Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) Съюзът се присъедини към Паралелното споразумение.

               Заседанията на Работна група 29 на ИКЕ на ООН — Световния форум за хармонизация на правилата за превозните средства — се провеждат три пъти всяка календарна година — през март, юни и ноември. На всяко заседание се приемат нови правила на ООН, нови глобални технически правила на ООН („ГТП на ООН“) и/или промени в съществуващи правила на ООН или глобални технически правила на ООН, за да се отчете техническият прогрес. Преди всяко заседание на Работна група 29 една от шестте работни комисии към нея приема тези промени.

               След това по време на заседанието на Работна група 29 се гласува за окончателното приемане на измененията, допълненията и поправките, стига да е налице кворум и квалифицирано мнозинство от договарящите се страни. ЕС е договаряща се страна по две споразумения (съответно от 1958 г. и 1998 г.) в обхвата на дейност на Работна група 29. Всеки път се изготвя решение на Съвета, известно като „мегарешение“, което съдържа списък на правилата, измененията, допълненията и поправките и с което Комисията се упълномощава да гласува от името на Съюза на съответното заседание на Работна група 29.

               С настоящото решение на Съвета се определя позицията на Съюза при гласуване на правилата, измененията, допълненията и поправките по време на заседанието на Работна група 29 през март 2019 г., предвидено да се проведе от 11 до 15 март 2019 г.

               •Съгласуваност със съществуващите разпоредби в тази област на политиката

               Настоящото предложение допълва и е в пълно съответствие с политиката на Съюза в областта на вътрешния пазар по отношение на автомобилната промишленост.

               Системата на Работна група 29 допринася за постигането на по-висока степен на хармонизиране в международен план на стандартите за превозните средства. Споразумението от 1958 г. има основна роля за постигането на тази цел, тъй като производителите от ЕС могат да използват общ набор от правила за одобрение на типа със съзнанието, че договарящите се страни ще признаят съответствието на продуктите им с националното си законодателство. Тази схема, например, направи възможно с Регламент (ЕО) № 661/2009 относно общата безопасност на моторните превозни средства да се отменят повече от 50 директиви на ЕС и същите да се заменят със съответните правила, разработени съгласно Споразумението от 1958 г.

               Подобен подход беше приложен с Директива 2007/46/ЕО, която замени системите за одобрение в отделните държави членки с процедура на Съюза за одобрение и създаде хармонизирана рамка, съдържаща административните разпоредби и общите технически изисквания по отношение на всички нови превозни средства, системи, компоненти и отделни технически възли. С посочената директива правилата на ООН бяха включени в системата на ЕС за одобрение на типа като изисквания за одобрение на типа или като алтернативи на законодателството на Съюза. След приемането на посочената директива правилата на ООН във все по-голяма степен се включват в законодателството на Съюза в рамките на системата на ЕС за одобрение на типа.

               •Съгласуваност с други политики на Съюза

               Системата на Работна група 29 е свързана с политиката на Съюза в областта на конкурентоспособността, върху която тази инициатива има положително въздействие. Настоящото предложение е в съответствие и с политиките на Съюза в областта на транспорта, климата и енергетиката, които надлежно са взети предвид в процеса на изготвяне и приемане на правилата на ООН, попадащи в обхвата на Споразумението от 1958 г.

               3.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Правното основание за настоящото предложение е член 114 във връзка с член 218, параграф 9 от Договора за функционирането на Европейския съюз.

               •Субсидиарност

               Гласуването в подкрепа на такива международни инструменти, като предложения за правила на ООН, промени в правила на ООН и проекти на глобални технически правила, и включването им в системата на Съюза за одобрение на типа на моторните превозни средства, може да бъде направено единствено от Съюза. По този начин не само се предотвратява раздробяването на вътрешния пазар, но също така се гарантират еднакви стандарти за опазване на околната среда и за безопасност в Съюза. Налице са и предимства, свързани с икономии от мащаба: продуктите могат да се произвеждат за целия пазар на Съюза и дори за международния пазар, вместо да се адаптират, за да получат национално одобрение на типа за всяка отделна държава членка.

               Поради това настоящото предложение е в съответствие с принципа на субсидиарност.

               •Пропорционалност

                  Настоящото решение на Съвета оправомощава Комисията да гласува от името на Съюза и е пропорционален инструмент в съответствие с член 5, параграф 1 от Решение 97/836/ЕО на Съвета с цел да се определи единна позиция на ЕС в ИКЕ на ООН по отношение на гласуването по работните документи, предложени в дневния ред на заседанието на Работна група 29. Следователно настоящото предложение е в съответствие с принципа на пропорционалност, тъй като не надхвърля необходимото за постигане на поставените цели — да се осигури доброто функциониране на вътрешния пазар, като същевременно се гарантира висока степен на обществена безопасност и защита.

               •Избор на инструмент

               В член 218, параграф 9 от ДФЕС е предвидено, че за да бъде определена позицията, която трябва да се заеме от името на Съюза в орган, създаден с международно споразумение, е необходимо решение на Съвета.

               4.РЕЗУЛТАТИ ОТ ПОСЛЕДВАЩИТЕ ОЦЕНКИ, ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

               Не е приложимо.

               •Консултации със заинтересованите страни

               Не е приложимо.

               •Събиране и използване на експертни становища

               Външни експертни становища не са приложими в случая с настоящото предложение. То обаче беше разгледано от Техническия комитет по моторните превозни средства.

               •Оценка на въздействието

               Настоящото предложение не може да бъде предмет на оценка на въздействието, тъй като няма законодателен характер и не съществуват или не са възможни алтернативни варианти на политиката.

               •Пригодност и опростяване на законодателството

               Настоящата инициатива няма отражение върху административната тежест, тъй като с приложените към мегарешението позовавания на въпросните промени не се въвеждат нови задължения за докладване или други административни задължения за предприятията, включително за МСП. Напротив, цели се намаляване на административната тежест, тъй като прилагането на хармонизирани в световен мащаб изисквания дава възможност на производителите да представят документация за одобрение на системи и компоненти не само в ЕС, но и на експортните пазари на договарящите се страни по Споразумението от 1958 г., които не членуват в ЕС.

               Предложението има много положително въздействие върху конкурентоспособността на автомобилната промишленост на ЕС и върху международната търговия. Приемането на международно хармонизирани правила за превозните средства от страна на търговските партньори на ЕС се признава като най-добрият начин за премахване на нетарифните пречки пред търговията и за отваряне или разширяване на достъпа до съответните пазари за предприятията от автомобилната промишленост на ЕС.

               •Основни права

               Предложението не оказва въздействие върху защитата на основните права.

               5.ОТРАЖЕНИЕ ВЪРХУ БЮДЖЕТА

               Настоящата инициатива няма отражение върху бюджета.

               6.ДРУГИ ЕЛЕМЕНТИ

               •Планове за изпълнение и механизми за мониторинг, оценка и докладване

               Не е приложимо.

               •Обяснителни документи (за директиви)

               Не е приложимо.

               •Подробни разяснения на отделните разпоредби на предложението

               С предложението се определя позицията на Съюза при гласуване на:

               –предложенията за промени в правила № 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 и 128 на ООН;

               –предложението за изменение на консолидирана резолюция R.E.5;

               –предложенията за четири нови правила на ООН; и

               –предложението за изменение на списък 4 към Споразумението от 1958 г.

               –

               2019/0038 (NLE)

               Предложение за

               РЕШЕНИЕ НА СЪВЕТА

               относно позицията, която Европейският съюз трябва да заеме в рамките на съответните комитети на Икономическата комисия за Европа на Организацията на обединените нации по отношение на предложенията за промени в правила № 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 и 128 на ООН, по отношение на предложението за изменение на консолидирана резолюция R.E.5, по отношение на предложенията за четири нови правила на ООН и по отношение на предложението за изменение на списък 4 към Споразумението от 1958 г.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)С Решение 97/836/ЕО на Съвета
                  1
                Съюзът се присъедини към Споразумението на Икономическата комисия за Европа на Организацията на обединените нации (ИКЕ на ООН) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“). Ревизираното споразумение от 1958 г. влезе в сила на 24 март 1998 г.

               (2)С Решение 2000/125/ЕО на Съвета
                  2
                Съюзът се присъедини към Споразумението относно създаването на глобални технически правила за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“). Паралелното споразумение влезе в сила на 15 февруари 2000 г.

               (3)Съгласно член 1 от Ревизираното споразумение от 1958 г. и член 6 от Паралелното споразумение Административният комитет по Ревизираното споразумение от 1958 г. и Изпълнителният комитет по Паралелното споразумение („съответните комитети на Икономическата комисия за Европа на Организацията на обединените нации“) могат да приемат предложенията за промени в правила № 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 и 128 на ООН, предложението за изменение на консолидирана резолюция R.E.5, предложенията за четири нови правила на ООН и предложението за изменение на списък 4 към Споразумението от 1958 г. („мегарешение“).

               (4)Очаква се по време на 177-та сесия на Световния форум, насрочена да се проведе между 11 и 15 март 2019 г., съответните комитети на Икономическата комисия за Европа на Организацията на обединените нации да приемат мегарешение във връзка с административните разпоредби и единните технически предписания за одобряване на колесните превозни средства, оборудване и части, които могат да се монтират и/или да се използват на колесните превозни средства, както и глобалните технически правила за тези превозни средства, оборудване и части.

               (5)Целесъобразно е да се определи позицията, която трябва да се заеме от името на Съюза в рамките на съответните комитети на Икономическата комисия за Европа на Организацията на обединените нации по отношение на приемането на тези промени на списък 4 към Споразумението от 1958 г., на посочените правила на ООН и на консолидираната резолюция, както и новите правила на ООН, тъй като правилата, заедно с консолидираната резолюция, ще бъдат обвързващи за Съюза и могат да окажат съществено въздействие върху съдържанието на правото на Съюза в областта на одобрението на типа на превозните средства.

               (6)Директива 2007/46/ЕО на Европейския парламент и на Съвета
                  3
                замени системите за одобрение в отделните държави членки с процедура на Съюза за одобрение и създаде хармонизирана рамка, съдържаща административните разпоредби и общите технически изисквания по отношение на всички нови превозни средства, системи, компоненти и отделни технически възли. С тази директива правилата, приети съгласно Ревизираното споразумение от 1958 г. („правилата на ООН“), бяха включени в системата на ЕС за одобрение на типа или като изисквания за одобрение на типа, или като алтернативи на законодателството на Съюза. След приемането на Директива 2007/46/ЕО правилата на ООН във все по-голяма степен се включват в законодателството на Съюза.

               (7)С оглед на натрупания опит и техническите постижения изискванията, отнасящи се до някои елементи или характеристики, попадащи в обхвата на правила № 0, 3, 4, 6, 7, 9, 10, 19, 23, 27, 38, 41, 48, 50, 51, 53, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 и 128 на ООН, както и на консолидирана резолюция R.E.5, трябва да бъдат изменени или допълнени. Освен това е необходимо да бъдат поправени някои разпоредби в правила на ООН № 55, 58 и 107.

               (8)С цел изясняване и консолидиране на свързаните с компонентите изисквания, които понастоящем се съдържат в няколко правила на ООН, е необходимо да бъдат приети три нови правила на ООН относно устройствата за светлинна сигнализация (LSD), устройствата за осветяване на пътя (RID) и светлоотражателите (RRD). С тези нови правила на ООН ще се заменят, без да се променя което и да било от подробните технически изисквания, които към настоящия момент са вече в сила, 20 правила на ООН (№ 3, 4, 6, 7, 19, 23, 27, 38, 50, 69, 70, 77, 87, 91, 98, 104, 112, 113, 119 и 123), които вече няма да се използват за нови одобрения на типа на превозни средства. На 6 ноември 2018 г. Съветът вече прие решение относно позицията, която трябваше да бъде заета по отношение на всички тези 23 правила на ООН за сесията през ноември 2018 г. на съответните комитети на ИКЕ на ООН (176-та сесия на Световния форум). На тази сесия обаче съответните комитети не гласуваха по тези правила,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Административния комитет по Ревизираното споразумение от 1958 г. и на Изпълнителния комитет по Паралелното споразумение по време на 177-та сесия на Световния форум, насрочена да се проведе между 11 и 15 март 2019 г., е да се гласува в подкрепа на предложенията, изброени в приложението към настоящото решение.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 година“) (ОВ L 346, 17.12.1997 г., стр. 78).

                     (2)

                        Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) (ОВ L 35, 10.2.2000 г., стр. 12).

                     (3)

                        Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 11.2.2019
            COM(2019) 80 final
            ПРИЛОЖЕНИЕ
            към
            Предложение за Решение на Съвета
            относно позицията, която Европейският съюз трябва да заеме в рамките на съответните комитети на Икономическата комисия за Европа на Организацията на обединените нации по отношение на предложенията за промени в правила № 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 и 128 на ООН, по отношение на предложението за изменение на консолидирана резолюция R.E.5, по отношение на предложенията за четири нови правила на ООН и по отношение на предложението за изменение на списък 4 към Споразумението от 1958 г.

               ПРИЛОЖЕНИЕ

                        Правило №

                        Заглавие на точката от дневния ред

                        Идентификационен номер на документа
                           1

                        0

                        Предложение за серия от изменения 01 на Правило № 0 относно единни разпоредби по отношение на международното одобрение на типа на цялото превозно средство

                        ECE/TRANS/WP.29/2018/82

                        3

                        Предложение за серия от изменения 03 на Правило № 3 на ООН (светлоотражатели)

                        ECE/TRANS/WP.29/2018/91/Rev.1

                        4

                        Предложение за серия от изменения 01 на Правило № 4 на ООН (осветяване на задните регистрационни табели)

                        ECE/TRANS/WP.29/2018/92/Rev.1

                        6

                        Предложение за серия от изменения 02 на Правило № 6 на ООН (пътепоказатели)

                        ECE/TRANS/WP.29/2018/93/Rev.1

                        7

                        Предложение за серия от изменения 03 на Правило № 7 на ООН (предни и задни габаритни светлини, стопсветлини и светлини за обозначаване на най-външния габарит)

                        ECE/TRANS/WP.29/2018/94/Rev.1

                        9

                        Предложение за серия от изменения 08 на Правило № 9 на ООН (шум от триколесни превозни средства)

                        ECE/TRANS/WP.29/2019/6

                        10

                        Предложение за серия от изменения 06 на Правило № 10 на ООН (електромагнитна съвместимост)

                        ECE/TRANS/WP.29/2019/20

                        19

                        Предложение за серия от изменения 05 на Правило № 19 на ООН (предни фарове за мъгла)

                        ECE/TRANS/WP.29/2018/95/Rev.1

                        23

                        Предложение за серия от изменения 01 на Правило № 23 на ООН (фарове за заден ход)

                        ECE/TRANS/WP.29/2018/96/Rev.1

                        27

                        Предложение за серия от изменения 05 на Правило № 27 на ООН (предупредителни светлоотразителни триъгълници)

                        ECE/TRANS/WP.29/2018/97/Rev.1

                        38

                        Предложение за серия от изменения 01 на Правило № 38 на ООН (задни фарове за мъгла)

                        ECE/TRANS/WP.29/2018/98/Rev.1

                        41

                        Предложение за допълнение 7 към серия от изменения 04 на Правило № 41 на ООН (шумови емисии от мотоциклети)

                        ECE/TRANS/WP.29/2019/3

                        48

                        Предложение за допълнение 12 към серия от изменения 06 на Правило № 48 на ООН (монтиране на устройства за осветяване и светлинна сигнализация)

                        ECE/TRANS/WP.29/2018/99/Rev.2

                        48

                        Предложение за допълнение 13 към серия от изменения 05 на Правило № 48 на ООН (монтиране на устройства за осветяване и светлинна сигнализация)

                        ECE/TRANS/WP.29/2018/100/Rev.1

                        48

                        Предложение за допълнение 18 към серия от изменения 04 на Правило № 48 на ООН (монтиране на устройства за осветяване и светлинна сигнализация)

                        ECE/TRANS/WP.29/2018/101

                        48

                        Предложение за допълнение 6 към серия от изменения 03 на Правило № 48 на ООН (монтиране на устройства за осветяване и светлинна сигнализация)

                        ECE/TRANS/WP.29/2018/102

                        50

                        Предложение за серия от изменения 01 на Правило № 50 на ООН (предни и задни габаритни светлини, стопсветлини и пътепоказатели за мотопеди и мотоциклети)

                        ECE/TRANS/WP.29/2018/103/Rev.1

                        51

                        Предложение за допълнение 5 към серия от изменения 03 на Правило № 51 на ООН (шум от превозни средства от категории M и N)

                        ECE/TRANS/WP.29/2019/4/Rev.1

                        53

                        Предложение за допълнение 2 към серия от изменения 02 на Правило № 53 на ООН (монтиране на устройства за осветяване и светлинна сигнализация за превозните средства от категория L3)

                        ECE/TRANS/WP.29/2018/86/Rev.1

                        53

                        Предложение за допълнение 20 към серия от изменения 01 на Правило № 53 на ООН (монтиране на устройства за осветяване и светлинна сигнализация за превозните средства от категория L3)

                        ECE/TRANS/WP.29/2018/87/Rev.2

                        53

                        Предложение за допълнение 2 към серия от изменения 02 на Правило № 53 на ООН (монтиране на устройства за осветяване и светлинна сигнализация за превозните средства от категория L3)

                        ECE/TRANS/WP.29/2018/104/Rev.1

                        53

                        Предложение за допълнение 20 към серия от изменения 01 на Правило № 53 на ООН (монтиране на устройства за осветяване и светлинна сигнализация за превозните средства от категория L3)

                        ECE/TRANS/WP.29/2018/105

                        53

                        Предложение за допълнение 3 към серия от изменения 02 на Правило № 53 на ООН (монтиране на устройства за осветяване и светлинна сигнализация за превозните средства от категория L3)

                        ECE/TRANS/WP.29/2019/17

                        53

                        Предложение за допълнение 21 към серия от изменения 01 на Правило № 53 на ООН (монтиране на устройства за осветяване и светлинна сигнализация за превозните средства от категория L3)

                        ECE/TRANS/WP.29/2019/18

                        55

                        Предложение за поправка 1 към преработка 2 на Правило № 55 на ООН (механични теглително-прикачни устройства)

                        ECE/TRANS/WP.29/2019/21

                        58

                        Предложение за поправка 1 към преработка 3 на Правило № 58 на ООН (задна нискоразположена защита)

                        ECE/TRANS/WP.29/2019/22

                        62

                        Предложение за допълнение 3 към Правило № 62 на ООН (обезопасяване срещу кражба на мотопеди/мотоциклети)

                        ECE/TRANS/WP.29/2019/8

                        67

                        Предложение за допълнение 16 към серия от изменения 01 на Правило № 67 на ООН (превозни средства, използващи втечнени нефтени газове)

                        ECE/TRANS/WP.29/2019/9

                        67

                        Предложение за допълнение 1 към серия от изменения 02 на Правило № 67 на ООН (превозни средства, използващи втечнени нефтени газове)

                        ECE/TRANS/WP.29/2019/10

                        69

                        Предложение за серия от изменения 02 на Правило № 69 на ООН (задни маркировъчни табели за бавнодвижещи се превозни средства)

                        ECE/TRANS/WP.29/2018/106/Rev.1

                        70

                        Предложение за серия от изменения 02 на Правило № 70 на ООН (задни маркировъчни табели за тежки и дълги превозни средства)

                        ECE/TRANS/WP.29/2018/107/Rev.1

                        73

                        Предложение за допълнение 2 към серия от изменения 01 на Правило № 73 (устройства за странична защита)

                        ECE/TRANS/WP.29/2019/11

                        74

                        Предложение за допълнение 11 към серия от изменения 01 на Правило № 74 на ООН (монтиране на устройства за осветяване и светлинна сигнализация за мотопеди)

                        ECE/TRANS/WP.29/2018/108/Rev.2

                        77

                        Предложение за серия от изменения 01 на Правило № 77 на ООН (светлинно устройство за паркиране)

                        ECE/TRANS/WP.29/2018/109/Rev.1

                        86

                        Предложение за допълнение 1 към серия от изменения 01 на Правило № 86 на ООН (монтиране на устройства за осветяване и светлинна сигнализация за селскостопански превозни средства)

                        ECE/TRANS/WP.29/2018/110/Rev.1

                        86

                        Предложение за допълнение 7 към първоначалната версия на Правило № 86 на ООН (монтиране на устройства за осветяване и светлинна сигнализация за селскостопански превозни средства)

                        ECE/TRANS/WP.29/2018/111

                        87

                        Предложение за серия от изменения 01 на Правило № 87 на ООН (светлини за движение през деня)

                        ECE/TRANS/WP.29/2018/112/Rev.1

                        91

                        Предложение за серия от изменения 01 на Правило № 91 на ООН (странични габаритни светлини)

                        ECE/TRANS/WP.29/2018/113/Rev.1

                        92

                        Предложение за серия от изменения 02 на Правило № 92 на ООН (резервни шумозаглушителни уредби за изпускателна уредба за мотоциклети)

                        ECE/TRANS/WP.29/2019/7

                        98

                        Предложение за серия от изменения 02 на Правило № 98 на ООН (фарове с газоразредни светлинни източници)

                        ECE/TRANS/WP.29/2018/114/Rev.1

                        104

                        Предложение за серия от изменения 01 на Правило № 104 на ООН (светлоотразителни маркировки)

                        ECE/TRANS/WP.29/2018/115/Rev.1

                        106

                        Предложение за допълнение 17 към първоначалната серия от изменения на правило № 106 на ООН (гуми за селскостопански превозни средства и техните ремаркета)

                        ECE/TRANS/WP.29/2019/5

                        107

                        Предложение за допълнение 1 към серия от изменения 08 на правило № 107 на ООН (превозни средства от категории M2 и M3)

                        ECE/TRANS/WP.29/2019/12

                        107

                        Предложение за поправка 2 към преработка 4 на Правило № 107 на ООН (превозни средства от категории M2 и M3)

                        ECE/TRANS/WP.29/2019/23

                        107

                        Предложение за поправка 2 към преработка 5 на Правило № 107 на ООН (превозни средства от категории M2 и M3)

                        ECE/TRANS/WP.29/2019/24

                        107

                        Предложение за поправка 3 към преработка 6 на Правило № 107 на ООН (превозни средства от категории M2 и M3)

                        ECE/TRANS/WP.29/2019/25

                        107

                        Предложение за поправка 2 към преработка 7 на Правило № 107 на ООН (превозни средства от категории M2 и M3)

                        ECE/TRANS/WP.29/2019/26

                        107

                        Предложение за поправка 1 към преработка 8 на Правило № 107 на ООН (превозни средства от категории M2 и M3)

                        ECE/TRANS/WP.29/2019/27

                        110

                        Предложение за допълнение 2 към серия от изменения 03 на Правило № 110 на ООН (превозни средства, работещи със сгъстен природен газ/втечнен природен газ)

                        ECE/TRANS/WP.29/2019/13

                        110

                        Предложение за серия от изменения 04 на Правило № 110 на ООН (превозни средства, работещи със сгъстен природен газ/втечнен природен газ)

                        ECE/TRANS/WP.29/2019/16

                        112

                        Предложение за серия от изменения 02 на Правило № 112 на ООН (фарове, излъчващи асиметрична къса светлина)

                        ECE/TRANS/WP.29/2018/116/Rev.1

                        113

                        Предложение за серия от изменения 03 на Правило № 113 на ООН (фарове, излъчващи симетрична къса светлина)

                        ECE/TRANS/WP.29/2018/117/Rev.1

                        116

                        Предложение за допълнение 6 към Правило № 116 на ООН (системи против кражба и алармени системи)

                        ECE/TRANS/WP.29/2019/14

                        119

                        Предложение за серия от изменения 02 на Правило № 119 на ООН (светлини за завой)

                        ECE/TRANS/WP.29/2018/118/Rev.1

                        122

                        Предложение за допълнение 5 към Правило № 122 на ООН (отоплителни уредби)

                        ECE/TRANS/WP.29/2019/15

                        123

                        Предложение за серия от изменения 02 на Правило № 123 на ООН (адаптиращи се системи за предно осветяване (АСПО))

                        ECE/TRANS/WP.29/2018/119/Rev.1

                        128

                        Предложение за допълнение 9 към първоначалната версия на правило № 128 на ООН (светодиодни светлинни източници)

                        ECE/TRANS/WP.29/2019/19

                        Ново Правило на ООН

                        Предложение за ново правило на ООН за единни разпоредби относно одобрението на моторни превозни средства по отношение на информационната система за мъртвата точка за сигнализиране за велосипеди

                        ECE/TRANS/WP.29/2019/28

                        Ново Правило на ООН

                        Предложение за ново правило на ООН относно устройствата за светлинна сигнализация (LSD)

                        ECE/TRANS/WP.29/2018/157

                        Ново Правило на ООН

                        Предложение за ново правило на ООН относно устройствата за осветяване на пътя (RID)

                        ECE/TRANS/WP.29/2018/158/Rev.1

                        Ново Правило на ООН

                        Предложение за ново правило на ООН относно светлоотражателите (RRD)

                        ECE/TRANS/WP.29/2018/159/Rev.1

                        Консолидирана резолюция №

                        Заглавие на точката от дневния ред

                        Идентификационен номер на документа

                        R.E.5

                        Предложение за изменение 3 на Консолидираната резолюция относно общата спецификация на категориите светлинни източници (R.E.5)

                        ECE/TRANS/WP.29/2019/29

                        Ревизирано споразумение от 1958 г.

                        Заглавие на точката от дневния ред

                        Идентификационен номер на документа

                        Списък 4

                        Предложение за изменение на списък 4 към Споразумението от 1958 г.

                        ECE/TRANS/WP.29/2018/165

                     (1)

                        Всички документи, посочени в таблицата, са достъпни на следния адрес:
                  http://www.unece.org/trans/main/wp29/wp29wgs/wp29gen/gen2018.html